**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO ROKIŠKIO SOCIALINĖS PARAMOS CENTRO DIREKTORIAUS 2017 METŲ VEIKLOS ATASKAITAI**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos veiklos reglamento, patvirtinto 2015 m. kovo 27 d. tarybos sprendimu Nr. TS-102 ,,Dėl Rokiškio rajono savivaldybės tarybos veiklos reglamento patvirtinimo”, 266 punktu, Rokiškio rajono savivaldybės taryba n u s p r e n d ž i a:

1. Patvirtinti Rokiškio socialinės paramos centro direktoriaus 2017 metų veiklos ataskaitą (pridedama).

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras AntanasVagonis

Vitalis Giedrikas

PRITARTA

Rokiškio rajono savivaldybės tarybos

2018 m. balandžio 27 d. sprendimu Nr. TS-

**ROKIŠKIO SOCIALINĖS PARAMOS CENTRO DIREKTORIAUS**

**2017 M. VEIKLOS ATASKAITA**

Rokiškio socialinės paramos centras (toliau – Centras) yra juridinis asmuo, veikiantis kaip savivaldybės biudžetinė įstaiga. Centro steigėjas yra Rokiškio rajono savivaldybė. Centras įsteigtas 2005 m. kovo 18 d., pertvarkant VšĮ Jūžintų darbinio užimtumo centrą į biudžetinę įstaigą Rokiškio socialinės paramos centrą.

Centras savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos socialinių paslaugų įstatymu, kitais įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, kitais teisės aktais, Rokiškio rajono savivaldybės tarybos sprendimais, savivaldybės administracijos direktoriaus įsakymais ir Centro nuostatais.

**I SKYRIUS**

**CENTRO UŽDAVINIŲ ĮGYVENDINIMAS**

Centro kolektyvas stengiasi kokybiškai įgyvendinti patikėtus uždavinius ir tikslus. Stengiamasi, kad paslaugų gavėjai kuo ilgiau būtų prižiūrimi namų aplinkoje. Galime džiaugtis, kad paslaugų gavėjai pareiškę norą gauti paslaugas, nebeturi laukti eilėje. Paslaugos į namus, dienos socialinės globos paslaugos teikiamos, kai tik gaunamas sprendimas joms teikti. Centro darbuotojai kasmet kelia profesinę kvalifikaciją.

Centras vykdo šią veiklą: stacionarinė globos veikla, [nesusijusi su apgyvendinimu, socialinio darbo su pagyvenusiais ir neįgaliaisiais asmenimis veikla](http://osp.stat.gov.lt/static/EVRK2/EVRK2red_lt_RIGHT.htm#88.1), vaikų dienos priežiūros veikla,  [nesusijusi su apgyvendinimu, socialinio darbo veikla](http://osp.stat.gov.lt/static/EVRK2/EVRK2red_lt_RIGHT.htm#88.99), žmonių sveikatos priežiūros veikla. Centro buveinės adresas: Vytauto g.25, 42113, Rokiškis.

Tikslas: teikti socialines paslaugas Rokiškio rajono gyventojams dėl amžiaus, neįgalumo, socialinių problemų iš dalies ar visiškai neturinčiam, neįgijusiam ar praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime, sudarant sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį ir integruotis į visuomenę.

Veiklos uždaviniai: organizuoti ir teikti kokybiškas socialines paslaugas senyvo amžiaus asmenims ir neįgaliesiems bei jų šeimos nariams, socialinės rizikos asmenims, šeimoms, jų šeimų nariams ir kitiems asmenims, atsižvelgiant į gyventojų poreikius, sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį, plėsti teikiamas socialines paslaugas, orientuojantis į socialinių paslaugų įvairovę, rengti ir įgyvendinti socialinių paslaugų programas ir projektus savivaldybės teritorijoje, dalyvauti bendruose projektuose su kitomis savivaldybėmis ne tik Lietuvoje, bet ir užsienyje, prieš tai įvertinus teiktinų paslaugų poreikį, socialinių paslaugų teikimą artinti prie asmens gyvenamosios vietos, kuriant paslaugų tinklą bendruomenėje, pasitelkiant ir įtraukiant savanorių pagalbą.

Naudojamos Centro patalpos:

|  |  |
| --- | --- |
| **Adresas** | **Plotas** |
| Vytauto g. 25, Rokiškis | 254 kv. m |
| Liepų g. 4, Jūžintai | 477 kv. m |
| Stoties g. 68, Obeliai | 665 kv. m |

Naudojamos transporto priemonės : lengvasis automobilis ,,Ford Grand C Max“ ir mikroautobusas ,,VW Transporter“, įsigytas už projekto lėšas, įgyvendinant projektą.

Įsigytas automobilis iš projekto ,,Integrali pagalba į namus“ CITROEN BERLINGO valst. Nr. IPS 571

**II SKYRIUS**

**CENTRO ŽMOGIŠKIEJI IŠTEKLIAI**

Rokiškio rajono savivaldybės tarybos 2017 m. lapkričio 30 d. sprendimu Nr. TS- 195 ,,Dėl didžiausio leistino darbuotojų skaičiaus patvirtinimo Rokiškio rajono savivaldybės biudžetinėse įstaigose“, Centrui patvirtinta 46 etato skaičius.

|  |  |  |  |  |  |  |  |
| --- | --- | --- | --- | --- | --- | --- | --- |
| Adminis-tracija | Pagalbinis (aptarnaujantis) personalas | Socialiniai darbuotojai | Socialinių darbuotojų padėjėjai (**savaran-kiškoji funkcija**) | Socialinio darbuotojo padėjėjai (**valstybės dotacija)** | Socialinio darbuotojo padėjėjai (**lankomoji priežiūra**, **savarankiškoji funkcija)** | Kiti specialistai | Laisvi etatai |
| **5** | **5,5** | **8,0** | Iš viso **8,25** etato, iš jų **4** etatai Obelių savarankiško gyvenimo namuose ir **4,25 etato** – Jūžintų dienos ir trumpalaikės socialinės globos centre | Iš viso **17** etato, iš jų **15** – lankomosios priežiūros padalinyje, **2,0** – Jūžintų dienos ir trumpalaikės socialinės globos centre | **12,75** | **4** | --- |

**DARBUOTOJŲ IŠSILAVINIMAS (2017 12 31)**

|  |  |  |  |  |  |  |
| --- | --- | --- | --- | --- | --- | --- |
| Iš viso | Aukštasis universitetinis | Aukštasis neuniversitetinis | Aukštesnysis ar specialusis vidurinis | Vidurinis ar profesinis išsilavinimas | Įgyta socialinio darbuotojo padėjėjo kvalifikacija | Socialinio darbo srities specialistai |
| 66 | 13 | 10 | 14 | 29 | 5 | 10 |

Viso darbuotojų 2017 m. dirbo 66: 7 - vyrai, 59 – moterys

Projekte ,,Integrali pagalba į namus“ dirba:

* Projekto vadovas – 1
* Projekto buhalteris – 1
* Masažuotojas – 1
* Slaugytojas – 1
* Slaugytojo padėjėjas - 3

**III SKYRIUS**

**2017 M. SUTEIKTOS PASLAUGOS**

|  |  |  |
| --- | --- | --- |
| Eil.  Nr. | Padalinys | Suteikta paslaugų (klientų skaičius) |
| 1. | Jūžintų dienos ir trumpalaikės socialinės globos centras | Trumpalaikė socialinės globos paslauga suteikta 15 asmenų. Dienos socialinė globos paslauga suteikta 2 asmenims |
| 2. | Obelių savarankiško gyvenimo namai | Apgyvendinimo savarankiško gyvenimo namuose paslauga suteikta 45 asmenims |
| 3. | Lankomosios priežiūros padalinys | Pagalba į namus suteikta 89 asmenų.  Dienos socialinė globa namuose suteikta 21 asmeniui (iš jų 18 yra projekte ,,Integrali pagalba į namus“) |
| 5. | Dienos centras neįgaliems ir sutrikusio intelekto vaikams | Dienos socialinė globa institucijoje suteikta 17 vaikų |
| 6. | Aprūpinta techninėmis pagalbos priemonėmis | Išduota TPP pagal asmenų prašymus: 676  Aprūpinta asmenų: 578 |

**IV SKYRIUS**

**CENTRO PASTATŲ BŪKLĖS ANALIZĖ**

Investiciniai projektai, renovacija: pastato, esančio Vytauto g.25, Rokiškio m., vidus rekonstruotas 2011 m. Fasado remonto darbai atlikti 2013 m. Pastatui, esančiam Jūžintuose, atliktas paprastasis remontas 2013 m. 2008 m. buvusioje Obelių slaugos ligoninėje įrengti Obelių savarankiško gyvenimo namai iš Socialinės apsaugos ir darbo ministerijos skirtų lėšų nestacionarių socialinių paslaugų infrastruktūros plėtrai. Pastatas Obeliuose, pasinaudojus ES struktūrinių fondų lėšomis, rekonstruotas, įrengiant mansardą 2014 m.

**V SKYRIUS**

**ROKIŠKIO SOCIALINĖS PARAMOS CENTRO FINANSAVIMO ŠALTINIAI IR LĖŠOS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  Nr. | Lėšų šaltinis | Lėšų suma | Adminis-  tracijai | Jūžintų  dienos  ir trumpalai-  kės so-  cialinės  globos  centras | Lankomo-  sios  priežiūros  padalinys | Dienos centras  neįgaliems ir sutriku-  sio intelekto  vaikams | Obelių  savarankiško  gyvenimo  namai |
| 1. | **Savivaldybės biudžeto lėšos** |  |  |  |  |  |  |
|  | Darbo užmokestis | 231912 | 58854,90 | 47491,91 | 48115,44 | 26115,52 | 39899,23 |
|  | Sodra | 71229,31 | 18165,51 | 15018,05 | 15050,30 | 8070,02 | 12706,12 |
|  | Komunalinės paslaugos | 23231 | 3745,02 | 6112,69 | 261,49 | 3888,78 | 6178,02 |
|  | ryšiai | 5522 | 1618,21 | 869,82 | 289,50 | 390,77 | 911,70 |
|  | transportas | 2700 | 2112,43 | 100,00 |  | 442,13 | 145,44 |
|  | Kitos prekės | 0 | 4641,35 | 101,56 |  | 184,99 | 1072,10 |
|  | kitos paslaugos | 2900 | 6628,18 | 2072,48 | 810,38 | 1223,94 | 1515,02 |
|  | Kvalifikacijos kėlimas | 917,69 |  |  | 300,00 |  |  |
|  | Ilgalaikis turtas | 8000 | 2000,00 |  |  |  |  |
|  | viso | 346412 | 97765,60 | 71766,51 | 64827,11 | 40316,15 | 62427,63 |
| 2. | **Lėšos gautos iš valstybės biudžeto MMA padidėjimas** | 16331 |  |  |  |  |  |
|  | Komunalinės paslaugos |  |  |  |  |  |  |
| 3. | **Specialiųjų lėšų programa** |  |  |  |  |  |  |
|  | Darbo užmokestis | 30079,02 |  |  |  |  |  |
|  | Sodra | 8966,76 |  |  |  |  |  |
|  | komunalinės paslaugos |  |  |  |  |  |  |
|  | ryšiai |  |  |  |  |  |  |
|  | transportas | 378,56 |  |  |  |  |  |
|  | Kitos prekės | 7301 |  |  |  |  |  |
|  | Kitos paslaugos | 336,77 |  |  |  |  |  |
|  | mityba | 16988,91 |  |  |  |  |  |
|  | viso | 64051,02 |  |  |  |  |  |
| 4 | **Viešųjų darbų programa** | 3392,75 |  |  |  |  |  |
| 5. | **Apyvartos lėšos** | 4200,00 |  |  |  |  |  |
| 6. | **Spec lėšų likutis** | 7430,19 |  |  |  |  |  |
| 7. | **D biržos dotacija** | 2487,46 |  |  |  |  |  |
| 8. | **Valstybės specialioji tikslinė dotacija** | 68297,37 |  |  |  |  |  |
| 9. | **Projektas ,,Integrali pagalba“** | 50931,11 |  |  |  |  |  |
| 10. | **Projektas ,,Užkrečiamų ligų profilaktika Rokiškio rajone“** | 1100 |  |  |  |  |  |
| 11. | **Parama** |  |  |  |  |  |  |
|  | **Kiti šaltiniai** |  |  |  |  |  |  |
|  | **2 proc.** | 411,38 |  |  |  |  |  |
|  | **Maltos ordinas** | 16635,8 |  |  |  |  |  |
|  | Iš viso paramos | **17047,18** |  |  |  |  |  |
|  |  |  |  |  |  |  |  |
|  | Bendra suma | 581680,08 |  |  |  |  |  |

**VI SKYRIUS**

**VALSTYBĖS BIUDŽETO TIKSLINĖ DOTACIJA**

|  |  |  |
| --- | --- | --- |
| **Eil. Nr.** | **Pavadinimas** | **2017 m. (Eur.)** |
| 1. | Darbo užmokestis | 353173,45 |
| 2. | Sodra | 108911,42 |
| 3. | Mityba | 17913,43 |
| 4. | Ryšių paslaugos | 5935,33 |
| 5. | Kitos prekės | 7575,98 |
| 6. | Transportas | 11107,61 |
| 7. | Kvalifikacijos kėlimas | 2465,69 |
| 8. | Komunalinės paslaugos | 26379,65 |
| 9. | Įsigyta ilgalaikio turto | 8000 (nupirkta OSGN krosnis) |
| 12. | Kitos paslaugos | 7144,52 |
|  | Iš viso | 548607,08 |

**VII SKYRIUS**

**ASMENS SOCIALINĖS GLOBOS KAINA MĖNESIUI 2016–2017 M.**

|  |  |
| --- | --- |
| **Paslaugos pavadinimas** | 2017 m.  Eur /1 mėn. |
| Dienos socialinė globa institucijoje vaikams su negalia | 295,1 |
| Dienos socialinė globa institucijoje vaikams su sunkia negalia | 392,24 |
| Dienos socialinė globa institucijoje senyvo amžiaus ir suaugusiems asmenims su negalia | 524,41 |
| Dienos socialinė globa institucijoje senyvo amžiaus ir suaugusiems asmenims su sunkia negalia | 625,40 |
| Dienos socialinė globa namuose senyvo amžiaus ir suaugusiems asmenims su sunkia negalia | 537,96 |
| Trumpalaikė socialinė globa senyvo amžiaus ir suaugusiems asmenims su negalia | 524,41 |
| Trumpalaikė socialinė globa senyvo amžiaus ir suaugusiems asmenims su sunkia negalia | 625,40 |

**VIII SKYRIUS**

**DOKUMENTŲ VALDYMAS**

|  |  |  |  |  |  |
| --- | --- | --- | --- | --- | --- |
| **Metai** | **Veiklos**  **įsakymai** | **Personalo**  **įsakymai** | **Atostogų**  **įsakymai** | **Gauti raštai** | **Siunčiami**  **raštai** |
| 2017 | 210 | 214 | 129 | 845 | 194 |

**IX SKYRIUS**

**IŠORINĖ IR VIDINĖ KOMUNIKACIJA**

Informacija skelbiama savivaldybės internetiniame tinklapyje, rajono laikraščiuose ,,Gimtasis Rokiškis“ ir ,,Rokiškio sirena“. Esame sukūrę įstaigos paskyrą socialiniame tinkle ,,Facebook“, kur operatyviai talpiname visą su įstaigos veikla susijusią informaciją: skelbiame apie būsimus renginius, juos aprašome. 2016 m. Sukurta Centro internetinė svetainė [www.rokiskiospc.lt](http://www.rokiskiospc.lt), kuri viešai prieinama visiems besinaudojantiems interneto ryšiu. Pagal poreikį padaliniuose vyksta darbiniai susirinkimai. Kiekviename iš jų dalyvauja įstaigos vadovas.

**X SKYRIUS**

**PROJEKTINĖ VEIKLA**

Rokiškio socialinės paramos centras įsibėgėjęs su projektu Nr. 08.4.1-ESFA-V-418-04-0019 **„Integrali pagalba į namus“** (socialinės globos ir slaugos) paslaugos namuose Rokiškio mieste ir rajone. Centras 2016 m. spalio 5 d. VšĮ Europos socialinio fondo agentūroje pasirašė sutartį, tai buvo pirmas žingsnis projekto įgyvendinimo link. Šio projekto trukmė – 30 mėnesių.

Rokiškio mieste ir rajone jau yra teikiama ir siūloma integrali pagalba savarankiškumo netekusiems gyventojams. Neįgalūs, senyvi ir savimi nebegalintys pasirūpinti žmonės sulaukia įvairių specialistų pagalbos. Pagal poreikį juos namuose lanko ir prižiūri socialinis darbuotojas ir socialinio darbuotojo padėjėjai, slaugytojas ir slaugytojo padėjėjai, masažistas. Dabar Rokiškio mieste ir rajone yra 14 asmenų, kuriems yra teikiama ,,Integrali pagalba į namus“. Numatomas paslaugų gavėjų rodiklis projekto laikotarpiu yra 23 asmenys, 2017 m. gruodžio mėn buvo 18 asmenų. Integralią pagalbą teikia viena mobili komanda, pradėta formuoti antra komanda. Slaugos specialistams atlyginimai finansuojami iš projekto lėšų. Įsigyta ir pagal poreikį naudojama įranga: du mobilūs keltuvai, dvi mobilios vonios įrangos, masažo stalas, masažo kėdė. Šios pagalbos esmė, kad ji yra kompleksinė. Iki šiol teikta dienos socialinė globa klientų namuose buvo daugiau nukreipta į klientų buities priežiūrą. O naują paslaugą sudaro socialinė globa ir slauga. Priklausomai nuo gavėjo poreikių, mūsų specialistai jiems teikia daug ir įvairių paslaugų: nuo injekcijų ir sveikatos konsultacijų iki pasodinimo, nuprausimo ir apipirkimo. Integralios paslaugos specialistai savo klientui skiria nuo 2 iki 4,5 val. per dieną, 5 kartus per savaitę. Integralią paslaugą rajono gyventojai gali gauti ir 8 val. per dieną. Tokiomis paslaugomis mūsų rajone daugiausia naudojasi senyvi žmonės. Projektas įgyvendinamas sėkmingai. Komunikuojame su seniūnijų seniūnais, socialiniais darbuotojais. Žmonės džiaugiasi nauja paslauga. Ji pakeičia ilgalaikės socialinės globos paslaugas, t.y. apgyvendinimą senelių globos namuose. Slaugytojų padėjėjai atvažiuoja pas paslaugų gavėjus patys. Darbuotojai į klientų namus važinėja specialiu pažymėtu automobiliu. Tai labai svarbi pagalba vienišiems seneliams, ligonius slaugančioms šeimoms. ,,Integralios pagalbos į namus“ projektą Rokiškio socialinės paramos centras vykdys 30 mėnesių. Tikimasi, jog projektas bus tęstinis.

**XI SKYRIUS**

**CENTRO PARTNERYSTĖ, RYŠIAI**

**Centro socialiniai partneriai:**

**Rokiškio rajono savivaldybės administracijos socialinės paramos ir sveikatos skyrius** teikia metodinę paramą įstaigos veiklos klausimais, dalyvauja įstaigos renginiuose, dalykinio pobūdžio susirinkimuose įstaigos padaliniuose.

**Rokiškio ,,Rotary“ klubas** visokeriopai remia Vaikų dienos centro neįgaliems ir sutrikusio intelekto vaikams veiklą.

**Lietuvos Raudonojo Kryžiaus draugija Rokiškio skyrius** sudaro centro darbuotojams ir klientams sąlygas susipažinti su komiteto veikla, ypač jaunimo veikla, kasmet prisideda prie paramos dalijimo Centro globotiniams, dalijasi gaunama metodine medžiaga savanorystės klausimais, kviečia į savo organizuojamus renginius.

**Rokiškio rajono savivaldybės administracijos Vaiko teisių apsaugos skyrius** teikia metodinę paramą Centro specialistams, konsultuoja jų lankomas socialinės rizikos šeimas teisių apsaugos, globos (rūpybos), įvaikinimo ir teisės pažeidimų prevencijos klausimais. Lankosi socialinės rizikos šeimose kartu su Centro specialistais.

**Rokiškio krašto muziejus** organizuoja edukacines programas socialinę atskirtį patiriančioms šeimoms.

**Rokiškio ,,Carito“ organizacija,** reikalui esant, aprūpina pagalbos stokojančius drabužiais, avalyne, vienkartiniais maisto daviniais. Gaunančius menkas pajamas nuolat aprūpina karštu maisto daviniu.

**VšĮ Rokiškio pirminės asmens sveikatos priežiūros centras** pagal dvišalę bendradarbiavimo sutartį teikia gydymo ir slaugos paslaugas mūsų Centro klientams, dirbant komandinio darbo principu kartu su mūsų Centro specialistais.

**Rokiškio darbo birža** konsultuoja įstaigą dėl profesinio mokymo galimybių, nuolat informuoja apie laisvas registruotas darbo vietas, supažindina su darbo rinkos tendencijomis. Kviečia į savo renginius darbdaviams.

**Panevėžio apygardos probacijos tarnybos probacijos skyrius** pagal bendradarbiavimo sutartį siunčia į mūsų įstaigą asmenis, kuriems yra teismo priteista atidirbti nustatytą auklėjamojo pobūdžio valandų skaičių socialinėse įstaigose.

**Pedagoginė psichologinė tarnyba** teikia metodinę paramą mūsų įstaigos specialistams. Informuoja apie mokymus.

Su **Rokiškio visuomenės sveikatos biuru** organizuojami bendri projektai. Ypač biuro specialistų skaitomomis paskaitomis naudojasi Obelių savarankiško gyvenimo namų gyventojai.

**Rajono ir miesto ikimokyklinio ugdymo bei kitos švietimo įstaigos** įvairiomis progomis su edukacinėmis programėlėmis aplanko Vaikų dienos centro neįgalius ir sutrikusio intelekto vaikus.

**Tarptautiniai ryšiai**:

Tęsiamas bendradarbiavimas su Vokietijos Respublikos Maltos ordino Estenfeldo miesto savanoriais, kurie kasmet su labdaros siunta aplanko rajono seniūnijas, Obelių vaikų globos namus, Skemų socialinės globos namus, ligonines, kaimų bendruomenes.

Rokiškio rajono savivaldybės tarybai

**AIŠKINAMASIS RAŠTAS PRIE SPRENDIMO ,,DĖL PRITARIMO 2017 METŲ ROKIŠKIO SOCIALINĖS PARAMOS CENTRO DIREKTORIAUS VEIKLOS ATASKAITAI“**

**Parengto sprendimo projekto tikslai ir uždaviniai.**

Kaip numatyta Lietuvos Respublikos vietos savivaldos įstatyme ir Rokiškio rajono savivaldybės tarybos reglamente, teikiama tarybai svarstyti direktorės veiklos ataskaitą.

**Šiuo metu esantis teisinis reglamentavimas.**

Rokiškio rajono savivaldybės tarybos reglamentas, patvirtintas Rokiškio rajono savivaldybės tarybos 2015 m. kovo 27 d. sprendimu Nr. TS-102.

**Sprendimo projekto esmė.**

Rokiškio Socialinės paramos centro direktoriaus pavaduotojo laikinai einančio direktoriaus pareigas Deimantės Talačkienės ataskaitoje pateikia esminius Centro veiklos rezultatus, prioritetinių veiklų įgyvendinimo statistiką, trumpą Centro aprašą, personalo struktūrą pagal padalinius, suteiktų socialinių paslaugų bei kitų rodiklių lyginamąją analizę per praėjusius trejus metus, naujas iniciatyvas, Centro teikiamų paslaugų viešinimo nuorodas, finansinės veiklos ataskaitą bei kt.

**Kokia sprendimo nauda Rokiškio rajono gyventojams.** Rajono gyventojai turės galimybę įvertinti nestacionarių socialinių paslaugų infrastruktūros plėtros tendencijas, pokyčius. Turės galimybę susipažinti su naujai įgyvendinamu projektu „Integrali pagalba į namus“. Galės susipažinti su detaliai parengta ataskaita.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų nustatyta tvarka įstaigos vadovas atsiskaitys rajono savivaldybės tarybai, merui už 2017 metų veiklą.

**neigiamos** – nėra.

**Finansavimo šaltiniai ir lėšų poreikis:**

Šio sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio socialinės paramos centro direktoriaus pavaduotoja Deimantė Talačkienė

Laikinai einanti direktoriaus pareigas